open-index/open-wikipedia-markdown huggingface dataset:
Natten er din og min

**«Natten er din og min»** er en norsk sang. Melodien ble skrevet av Kristian Lindeman, og Trygve Hoff skrev teksten. Den var ett av bidragene til Melodi Grand Prix 1988, den norske uttakingen til Eurovision Song Contest 1988 i Dublin i Irland.

Sangen ble framført på norsk av Terry Heart og Elisabeth Moberg. I duell 8 i semifinalen slo den «Jeg lever i en boks», framført av Carsten Loly, under artistnavnet Mannen i boksen. I duellen fikk «Natten er din og min» 69 prosent av stemmene, og i finalen endte sangen på en sjuendeplass med 38 poeng.

## Innspilling
*Terry Heart og Elisabeth Moberg. Utgitt på singelen Mega MRCS&nbsp;2319 i 1988. Produsert av Pete Knutsen.

## Referanser
Lengt

**«Lengt»** er en norsk sang. Melodien ble skrevet av Helge Iberg og teksten ble skrevet av Tove Karoline Knutsen. Den var ett av bidragene til Melodi Grand Prix 1988, den norske uttagingen til Eurovision Song Contest 1988 i Dublin i Éire.

Sangen ble framført på norsk av Tor Endresen & Iselin Alme. I duell nr. 6 i semifinalen slo den «Du skal leve» (Karina Hjelen & Lars Jones) med 53% mot 47%. I finalen endte den på en fjerdeplass med 52 poeng.

## Innspilling
*Tor Endresen/Iselin Alme. Utgitt på singlen Allegro AMS&nbsp;01 i 1988. Arr.: Helge Iberg. Prod.: Pete Knutsen.

## Referanser
Minnesmerket og informasjonsstedet for ofrene over nasjonalsosialistenes «eutanasi»-mord

**Minnesmerket og informasjonsstedet for ofrene over nasjonalsosialistenes «eutanasi»-mord** (tysk: *Gedenk- und Informationsort für die Opfer der nationalsozialistischen «Euthanasie»-Morde*) er et minnesmerke i Tiergarten i Berlin. Anlegget er et minnested over ofrene for nasjonalsosialistenes «eutanasi»-mord på psykisk syke mennesker under nasjonalsosialismen. Det befinner seg ved Tiergartenstrasse 4, hvorfra den såkalte Aktion T4 ble organisert. 

Den eldste del av minnesmerket er en skulptur reist i 1986 av Berlin by og utført av billedkunstneren Richard Serra. Forbundsdagen vedtok i 2011 en utvidelse av minnestedet. Den sist oppførte del av anlegget er utført av Ursula Wilms, Heinz W. Hallmann og Nikolaus Koliusis. Denne delen består av en 24 meter lang glassvegg som vokser ut av den mørke bakken og stiger mot himmelen som et sinnbilde på de myrdete menneskene. I tillegg finnes en informasjonstavle. Anlegget i sin utvidede skikkelse ble åpnet 2. september 2014.

Den sentrale organisasjonen for «eutanasi»-prosjektet Aksjon T4 befant seg fra april 1940 i Tiergartenstrasse 4 hvor minnesmerket nå er reist. Prosjektet innebar en systematisk utryddelse av pasienter på sykehus og pleiehjem, og mer enn  mennesker døde som resultat av «T4.» Prosjektet ble offisielt stanset i august 1941. Aksjon T4 var bare en del av et større massemord, og forskningen viser at tilsammen  mennesker ble drept. Tallet omfatter ikke Øst-Europa.

## Referanser


## Eksterne lenker
* 
* Internettside opprettet som et virtuelt minnesmerke over Aksjon T4
* Omtale på Berlins internettside
Norton Sound

**Norton Sound** er en terskelfjord som går inn fra Beringhavet på Alaskas østkyst, mellom Sewardhalvøya i nord og Yukondeltaet i sør. Den indre delen av fjorden heter Norton Bay.

Fjorden strekker seg over 250 kilometer i vestlig retning, til utløpet av elva Koyuk i Norton Bay. Det meste av kystlinjen ligger i statistikkområdet Nome, mens i sørvest, ved Yukondeltaet, ligger Kusilvak. Den største byen langs kysten av fjorden er Nome og største øy er Stuart.

Norton Sound ble først utforsket av James Cook i 1778, som ga fjorden navn etter sir Fletcher Norton. I 1830 etablerte Det russisk-amerikanske kompaniet handelsposten St. Michael 210 kilometer fra Cape Nome. Fjorden er isfri fra juni til november, og tåke er vanlig. 

## Referanser
Sprint-NM på skøyter junior 1993

**Sprint-NM på skøyter junior 1993** ble avholdt 27. og 28. februar 1993 på Flatmoen idrettspark, Hundorp i Sør-Fron.Teknisk arrangør var Sør-Fron Idrettslag.

Juniornorgesmestere ble Marthe Sundby, Aurskog-Finstadbru SK for damene og Lars Stomperudhaugen, Hamar IL for herrene.

## Sammenlagt damer junior

## Sammenlagt herrer junior

## Kilder
* 
* 

## Eksterne lenker
* 
*
Stéphen Pichon

**Stéphen Jean Marie Pichon** (født 10. august 1857 i Arnay-le-Duc i Côte-d'Or, død 18. september 1933 i Vers-en-Montagne, Jura) var en fransk politiker. Han var utenriksminister 1906–1911, i 1913 og 1917–1920.

## Liv og virke
Pichon stod Georges Clemenceau nært og da han igjen ble statsminister i 1917, utnevne han Pichon til utenriksminister. Pichon var sentral på fransk side i fredskonferansen i Paris i 1919 og betingelse og nyordningene etter første verdenskrig, men Pichon var for det meste satt på sidelinjen av sin temmelig kraftfulle regjeringssjef, Clemenceau.

Han ble etterhvert tiden plaget av sykdom, noe som begrunnet hans stadig mer distanserte forhold til politikken. Etter at han forlot den aktive politikk ble han utgiver av *[[Le Petit Journal|Petit Journal]]*.

## Verker og publikasjoner i utvalg
* Artikler og parlamentskronikker i *La Justice* ;
* Srtikler i *Le Petit Journal* ;
* *La diplomatique de l’Église sous la IIIe République*, 1892 ;
* *Rétablissement des relations diplomatiques entre la France et la République dominicaine* ;
* *Traité d'arbitrage pour la délimitation de la Guyane française* ;
* *Les derniers jours de Pékin* av Pierre Loti, med *La Ville en flammes* av Stephen Pichon og *la Défense de la légation de France* av Eugène Darcy, 1902 ;
* *Dans la Bataille*, biografisk essay, 1908 ;
* *La Guerre et les neutres* av René Moulin, forord av Stephen Pichon, 1915 ;
* Manuscrits et correspondances, manuscrits de la bibliothèque de l'Institut de France.

## Referanser


## Litteratur

* *Chambers Dictionary of World History* (Reprint 2002)
For vår jord

**«For vår jord»** er en norsk ballade som vant Melodi Grand Prix 1988, og som var Norges bidrag i Eurovision Song Contest samme år. Melodien er skrevet av Anita Skorgan, og Erik Hillestad har skrevet teksten. Sangen framføres av Karoline Krüger.

## Melodi Grand Prix
Sangen var den åttende ut av ti deltakere i den norske finalen i Chateau Neuf lørdag 26. mars 1988. I avstemningen fikk «For vår jord» fullt hus av tre distriktsjuryer og vant til slutt klart med 65 poeng. Dermed ble sangen Norges bidrag til Eurovision Song Contest 1988 i Dublin.  

## Eurovision Song Contest
Den internasjonale finalen gikk av stabelen i irske Dublin lørdag 30. april 1988. Der var Norge den 15. deltakeren på scenen, etter Hellas og før Belgia. Karoline Krüger framførte sangen sittende ved et flygel. Blant koristene var Tor Endresen, mens Arild Stav dirigerte det irske kringkastingsorkestret.

I avstemningen fikk det norske bidraget 88 poeng og ble til slutt nummer 5 av 21 deltakere. «For vår jord» fikk tolv poeng fra den britiske juryen og ti poeng fra den jugoslaviske juryen. Femteplassen var Norges fjerde beste resultat i konkurransen til da. 

## Teksten
Sangen er en ballade med miljøpolitisk tema, hvor jeg-personen beskriver en kvinne som «står vakt for vår jord». Karakteren beskrives som noe utstøtt på grunn av sin tro. Teksten antyder imidlertid at kvinnens erkjennelse av behovet for å verne jorden er noe som burde deles mer bredt.

Sangen har blitt fremført i to sesonger av *[[Hver gang vi møtes]]*, første gang av Ole Paus i 2013 da Anita Skorgan var deltaker, annen gang av Emma Steinbakken i 2023 da Karoline Krüger var deltaker.

## Innspilling
*Karoline Krüger. Utgitt på singelen Noahs Ark Noah&nbsp;8802 i 1988. Produsert av Anita Skorgan og Steve Forewards.
*Anita Skorgan. Utgitt på samlealbumet *[[Hele veien]]*, 2009
*Ole Paus. Utgitt på albumet *Hver gang vi møtes sesong 2*, 2013
## Referanser
Oxynoemacheilus angorae

***Oxynoemacheilus angorae*** er en fiskeart.

Denne fisken het tidligere *Noemacheilus angorae*, og ulike underarter ble rapportert fra et stort område i Trakia, Anatolia, Levanten, Transkaukasia og Iran. De fleste av disse formene er nå skilt ut som egne arter. Utbredelsen til *O. angorae* i snever betydning omfatter de anatoliske elvene som renner til Marmarahavet og Svartehavet fra Simav Çayı til Kızılırmak. Den finnes også i de endorheiske bekkenene til Ilginsjøen, Ebersjøen og Akşehirsjøen. *Angora* er det gamle navnet til Ankara.  

## Kilder
* 
* 
* 
* 

## Eksterne lenker
*
Tonsnitt

**Tonsnitt** er en treskjærerteknikk utarbeidet av Thomas Bewick i forbindelsen med hans oppfinnelse av xylografien. Tonsnittet var en metode for å skape en illusjon av fingradert fargeskala langs hele spekteret fra hvitt til sort.

De ulike nyansene av grått fremkommer ved skjæring av tykke og tynne striper i stokken (trykkplaten), eller ved brutte og stiplede linjer. Ettersom xylografien er en høytrykksmetode vil tynt graverte striper med bredere linjer bevart i overflaten gi en mørk grå eller nesten sort billedflate, og vise versa; tykt bortgraverte stiper med tynne, sorte linjer gir en nesten helt hvit billedflate. I tillegg kan prikkede og stiplede linjer gi grunntonen enda flere variasjoner og bidra til ytterligere justeringer av inntrykket.

Viktigste skjæreverktøy var stikkelene, men en lang rekke andre eggeverktøy var også i bruk, blant annet ruller med spisse pigger og såkalte xylografimaskiner, hvor en ble i stand til å skjære flere parallelle striper på samme tid. De sistnevnte redskapene var alene brukt for å spare tid, og kom i bruk da konkurransen fra ulike etsemetoder i sink og andre metalltyper tiltok i tiårene før og etter 1900.

Hvor fine sjatteringer xylografen kunne klare å frembringe, var blant detaljene som skilte en dyktig utøver av faget fra en middelmådig. Og så viktig var ferdigheten med å utføre tonsnitt at begrepet ofte ble oppfattet som et synonym til xylografi (Scheibler 1924:70).

## Litteratur
* Edvardsen, Erik Henning 1997: *Gammelt nytt i våre tidligste [[ukeblad]]er. Aktstykker om [[folketro]] og sagn i [[Illustreret Nyhedsblad]] og [[Norsk Folkeblad]]*. Norsk Folkeminnelags skrifter nr. 143. Oslo: Aschehoug & Co. (W. Nygaard). ISBN 82-03-17965-7.
* Scheibler, Hermann August 1924: *En bok om boken*. Kristiania: Fabritius & Sønner
Nicholas Wilkinson

**Nicholas Wilkinson** (1988) er en norsk politiker (SV). Han satt på Stortinget fra Akershus i perioden 2017&ndash;2021. Han er norsk og britisk statsborger.

Han var leder av Sosialistisk Ungdom (SU) fra 23. juni 2014 til 26. juni 2016, etter å ha vært medlem siden 2005. Tidligere har han vært hospitant i SVs stortingsgruppe og fylkessekretær for SV i Akershus.

Wilkinson har uttalt at hans politiske hjertesak er arbeidet mot barnefattigdom, men han er også opptatt av miljø og rettferdig fordeling. Wilkinson har frontet frihetsbegrepet på venstresiden av norsk politikk ifølge SVs nettsider og å bekjempe diskriminering av blant annet homofile. Kristin Halvorsen er hans politiske forbilde.

I mai 2018 måtte Wilkinson ta en pause fra Stortinget etter å ha blitt akutt syk med blodforgiftning. Han kom tilbake i januar 2020, men valgte av helsemessige grunner å gå ut av Stortinget ved valget i 2021.

Wilkinson har en mastergrad i politisk økonomi fra University of Manchester, hvor han også har deltatt i studentpolitikken. Wilkinson kommer fra Oppegård.

## Referanser




## Eksterne lenker
* 
*
Ildergrevlinger

* se inndeling!

**Ildergrevlinger** (*Melogale*) tilhører underfamilien **Helictidinae** og er en slekt med fem arter i mårfamilien (Mustelidae). Alle artene finnes i Asia. Gruppa er enigmatisk, og slekta plasseres alene i underfamilien Helictidinae. Slektskapsforholdet til de andre underfamiliene i mårfamilien er fortsatt uavklart.

## Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.

## Inndeling
Inndelingen følger Sato *et al.* (2004), Fulton & Strobeck (2006) og Law, Slater & Mehta (2018).

* Carnivora, rovpattedyr
** Mustelidae, mårdyrfamilien
*** Helictidinae, ildergrevlinger
**** *[[ildergrevlinger|Melogale]]*, 
***** *[[vietnamesisk ildergrevling|M. cucphuongensis]]*, vietnamesisk ildergrevling
***** *[[borneoildergrevling|M. everetti]]*, borneoildergrevling
***** *[[kinesisk ildergrevling|M. moschata]]*, kinesisk ildergrevling
***** *[[orientalsk ildergrevling|M. orientalis]]*, orientalsk ildergrevling
***** *[[indisk ildergrevling|M. personata]]*, indisk ildergrevling

## Referanser




## Eksterne lenker
*
Hvor er du? (1988)

**«Hvor er du?»** er en norsk sang. Melodi og tekst ble skrevet av Krist Juuhl og Trond Armand Larsen. Den var ett av bidragene til Melodi Grand Prix 1988, den norske uttakingen til Eurovision Song Contest 1988 i Dublin i Irland.

Sangen ble framført på norsk av Krist Juuhl og Trond Armand Larsen. I duell 1 i semifinalen slo den «Nå», framført av Siri Gellein, med 73,4 prosent av stemmene. I finalen endte sangen på niendeplass med 18 poeng.

## Innspilling
*Krist Juuhl og Trond Armand Larsen. Utgitt på singelen Produksjonsselskapet opp og ned UPP&nbsp;01 i 1988.

## Referanser
Ictonychinae

* båndilder
* libyastripeilder
* liten grison
* marmorilder
* patagoniarøyskatt
* stripegrison
* striperøyskatt

**Ictonychinae** er en gruppe med rovpattedyr som tilhører mårfamilien (Mustelidae) og mangler norsk navn. Ingen av artene finnes i Skandinavia.

Ictonychinae består utelukkende av små, langstrakte og slanke arter med tilliggende tett og fin pels. Alle er kortlemmede dyr. De har som regel en svart maske eller en bredere svart stripe på tvers av ansiktet. Gruppen har tre arter i Sør-Amerika og tre arter i Afrika, og i tillegg kommer marmorilder som er utbredt i Øst-Europa og Sentral-Asia.

I pliocen og tidlig pleistocen var slektene *Pannonictis* og *Enhydrictis* utbredt i Eurasia. De er nærmest beslektet med de nålevende søramerikanske artene.

## Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.

## Inndeling
Inndelingen følger Sato *et al.* (2004), Fulton & Strobeck (2006) og Law, Slater & Mehta (2018).

* rovpattedyr, (Carnivora)
** Mustelidae, mårfamilien
*** Ictonychinae
**** *[[Galictis]]*, (grison)
***** *[[Galictis cuja]]*, (liten grison) 
***** *[[Galictis vittata]]*, (stripegrison)
**** *[[Ictonyx]]*, (stripeildre)
***** *[[Ictonyx libyca]]*, (libyastripeilder) 
***** *[[Ictonyx striatus]]*, (båndilder eller zorilla)
**** *[[Lyncodon]]*, 
***** *[[Lyncodon patagonicus]]*, (patagoniarøyskatt)
**** *[[Poecilogale]]*
***** *[[Poecilogale albinucha]]*, (striperøyskatt)
**** *[[Vormela]]*, (marmorilder)
***** *[[Vormela peregusna]]*, (marmorilder eller tigerilder)

## Referanser




## Eksterne lenker
*
Markus Hoelgaard

**Markus Hoelgaard** (født 1994) er en norsk konkurransesyklist fra Ålgård, som sykler for Uno-X Mobility. 

Fra 2013 til 2014 syklet han for det tsjekkiske kontinentallaget Etixx, sammen med sin bror Daniel Hoelgaard. 

## Karriere
Hoelgaard viste seg frem på den internasjonale scenen for første gang under Junior-VM i landeveissykling 2012. Han kom til mål sammen med favorittene og endte på en 32.-plass i massespurten som ble vunnet av Matej Mohorič fra Slovenia. Året etter signerte Hoelgaard for det tsjekkiske kontinentallaget Etixx-IHNed.

Under U23-VM i landeveissykling 2014 var Hoelgaard en del av laget Johan Kaggestad betegnet som *«...det beste U23-laget i verden»*, etter at Sven Erik Bystrøm tok gull, Kristoffer Skjerping tok bronse og Sondre Holst Enger endte på femteplass. Hoelgaard selv endte på en 24.-plass, mens Odd Christian Eiking og Sindre Lunke også var med i massespurten med henholdsvis 17. og 32.-plass.

Hoelgaard gikk til Uno-X Mobility i 2024. Samme år ble han norgesmester i landeveisritt.

## Meritter

;2012
:Etappeseier under Grand Prix Général Patton
:Bronse under fellesstarten for junior i NM i landeveissykling 2012
:Bronse under temporittet for junior i NM i landeveissykling 2012
:5.-plass i juniorutgaven av Paris-Roubaix
:5.-plass i Kroz Istru
:5.-plass i Grand Prix Général Patton
:5.-plass i Roserittet
:6.-plass i Lille Fredsrittet
;2014
:2.-plass i Grand Prix Královéhradeckého kraje
;2017
:1. etappe, Circuit des Ardennes International
:1. etappe, Tour Alsace
;2019
:4. etappe, Arctic Race of Norway
;2021
:1. etappe, Arctic Race of Norway
;2023
:Klatrekonkurransen, 2023
;2024
: Norgesmester i landeveisritt
:3. etappe, Vallonia rundt
:Tour of Leuven - Memorial Jef Scherens

## Referanser


## Eksterne lenker
* 
*
Byåsen Håndball Elite

**Byåsen Håndball Elite** (stiftet 30. oktober 1921) er en håndballklubb fra Byåsen i Trondheim, og er Byåsen Idrettslags elitesatsing på håndball.

## Historikk
Elitesatsingen ble først skilt ut som egen klubb 16. februar 2000, men før dette hadde kvinnehåndballaget vunnet Eliteserien fem ganger; 1987, 1988, 1990, 1996 og 1998.

## Tabellen

## Kjente spillere
*Trine Haltvik
*Mia Hermansson Högdahl
*Vigdis Hårsaker
*Elisabeth Hilmo
*Gøril Snorroeggen
*Ida Alstad
*Camilla Herrem
*Marit Malm Frafjord
*Emilie Hegh Arntzen
*Tonje Nøstvold
*Silje Waade

## Eksterne lenker
*
Oppdal Skøyteklubb

**Oppdal Skøyteklubb** ble stiftet i 1938 og er et særidrettslag for hurtigløp på skøyter i Oppdal. Skøyteklubben er medlem av NIF gjennom Norges skøyteforbund.

## Historikk
Opptakten til skøyteklubben var opparbeidelsen av en skøytebane på Furuly i 1937. Året etter ble Oppdal Skøyteklubb etablert. Første styreformann var Einar Grøseth. Aktiviteten de første 3 årene vet vi lite om, men skøytebanen ble ikke islagt under krigen 1940 – 1945. I 1948 fikk skøyteklubben anlagt ny skøytebane etter internasjonale mål og i 1949 ble det første internasjonale skøytestevne arrangert i Oppdal. På 1960-tallet ble det arrangert flere nasjonale stevner på denne banen med deltagelse av Alv Gjestvang, Fred Anton Maier, Magne Thomassen m.fl. I 1963 kjøpte Oppdal Skøyteklubb en utrangert brannbil av kommunen. Kjøretøyet ble brukt til å legge is på skøytebanen og gjorde det lettere å få jevn isflate. Det gjorde også at det for første gang vokste frem et aktivt skøytemiljø. I 1971 ble NM på skøyter for junior arrangert på skøyteklubbens arena. Turn- og Idrettslaget National var offisiell arrangør, men deler av arrangørstaben var medlemmer av Oppdal skøyteklubb. NM på skøyter, allround for herrer ble arrangert på denne banen i 1982.

## Arrangement
Klubben har vært arrangør av nasjonale mesterskap:
* NM på skøyter, allround for herrer 1982
* Tidenes første NM på skøyter, maraton (42 195 m) 12. mars 1988
* NM på skøyter, maraton 19. februar 1989

## Kjente løpere
* Tove Talsnes, 1973; Juniornorgesmester på skøyter, 1974; gull på 500 m 1000 m og 1500 m i NM junior.
* Tore Klevstuen, 1984; nr 5 i sprint NM junior, 1986; nr 5 i allround NM junior, 1988; nr 7 i maraton NM, 1989; sølv i maraton NM, 1990; nr 7 i maraton , 1991; deltager i prøve OL Albertville, 1992; 6.-plass i kortbanestafett OL Lillehammer, 1994; 5.-plass i lag kortbane VM, 1995; 5.-plass i lag kortbane VM, – deltar i seks VM og EM kortbane skøyter.
* Bjørn Sand, 1987; 2.-plass på 1500 m i norgescupen, 1988; 5.-plass på 1500 m i norgescupen, 2.-plass på 1500 m og 6.-plass på 5000 m i norgescupen, 6.-plass i maraton NM, 1990; bronse i maraton NM.

## Referanser
Jåstad kraftverk

**Jåstad kraftverk (Jåstadkraft)** er et vannkraftverk på Grimo i Ullensvang kommune i Vestland.

Det er et elvekraftverk som utnytter et fall på 254 meter i Indre Jåstad-elvi.

Aggregatet er en peltonturbin med en generator på 0,99 MW. Årsproduksjon er 4,5 GWh.

## Referanser


## Kilder
* 
* NVE vannkraftdatabase
Eliteserien i håndball for kvinner 2014/15

**[[Eliteserien i håndball for kvinner]] 2014/15** var det øverste nivået i norsk kvinnehåndball 2014/15-sesongen, og den første sesongen med navnet **Grundigligaen**.

Ligaen besto av de ni beste lagene fra Postenligaen 2013/14, de to beste lagene fra 1. divisjon 2013/14 samt vinneren av fjorårets kvalifiseringskamp. Sesongen startet 3. september 2014 med kampen mellom  og , og ble avsluttet med en full runde 28. mars 2015.

Regjerende mester, , vant alle sine kamper og tok sin 17. serietittel.  og  rykket ned til 1. divisjon 2015/16, mens nyopprykkede  endte på 10.-plass og måtte ut i kvalifiseringskamp mot  som endte på tredjeplass i 1. divisjon 2014/15. Halden vant begge kampene og beholdt dermed plassen i Grundigligaen.

## Tabellen

## Referanser
Eliteserien i håndball for menn 2014/15

**Eliteserien i håndball for menn 2014/15** var den 49. sesongen av den norske eliteserien i herrehåndball, og den første sesongen under navnet **Grundigligaen**.

Ligaen besto av de 9 beste lagene fra Postenligaen 2013/14, de to beste lagene fra 1. divisjon 2013/14 samt vinneren av fjorårets kvalifiseringskamp. Sesongen startet 10. september 2014, og ble avsluttet med en full runde 25. mars 2015.

 tok klubbens første seriemesterskap, to poeng foran sølvvinner , og seks poeng foran regjerende mester og bronsevinner, .

Nyopprykkede  rykket rett ned igjen til 1. divisjon 2015/16, sammen med  som de to foregående sesongene har unngått nedrykk etter kvalifiseringskamper.

 endte på tiendeplass og måtte ut i kvalifiseringskamp mot  som endte på tredjeplass i 1. divisjon 2014/15. Bækkelaget vant begge kampene og beholdt dermed plassen i Grundigligaen.

## Tabellen

## Referanser
Nordflåten

**Nordflåten** (russisk: Северный флот, *Severnij flot*) er en av den russiske marines flåter, med baser ved Kolahalvøya og Hvitehavet. Flåten utgjør størstedelen av OSK Nord. Den omfatter kystartilleri, marinefly og kystforsvarsenheter. Nordflåten ble grunnlagt i 1937 og fikk sin base i Vajenga, (dagens Severomorsk). Under andre verdenskrig spilte den en heller beskjeden rolle, og syslet mest med enkelte landstigningaksjoner i små enheter.

I sovjettiden ble den kalt *Røde Banner-Nordflåten*.

Noe helt annet ble det under den kalde krigen da atomubåtene med kjernevåpen for en stor den ble basert her. Disse måtte ha omfattende serviceinnretninger, og måtte beskyttes av store styrker. Nordflåten vokste raskt til Sovjets største marine, og den er fortsatt størst i Den russiske flåte. Kolahalvøya ble svært militarisert i sovjettiden. I juni 1956 ble en ombygd ubåt av typen Prosjekt 611 den første ubåten med kjernvåpenbærende ballistiske missiler.

Nedgangsperioden etter Sovjetunionens fall ble komplisert av blant annet store miljøproblemer grunnet atomavfall fra kasserte atomubåter og våpen. Forliset av atomubåten *[[Kursk (ubåt)|Kursk]]* i 2000 kastet også skygger over Nordflåtens ledelse.

«Nordflåtens 32. separate arktiske hydrografiske gruppe» var det «offisielle militære namnet på den sovjetiske Kapp Heer-basen på Svalbard. 
Dekknamnet som ble brukt, var "Arktikugol geologiske ekspedisjon», skrev Erling Folkvord i 1998.

## Sammensetning
Militær kommando og kontroll

*Flåtestab i Severomorsk
*Nordflåtens ubåtkommando i Gadzjijevo
*Etterretningsskipet «Jantar» (GUGI) i Severomorsk
*518. etterretningskipsskvadron i Poljarnyj       
*601. hydrograffartøysskvadron i Poljarnyj         
*41. hydrograffarttøygruppe (rajon) i Severodvinsk   
*83. hydrograffarttøygruppe i Severodvinsk      
*86. søk- og redningsgruppe (otryad) i Poljarnyj     
*29. spesialubåtbrigade (GUGI) i Olenjabukta, Gadzjijevo 
 
Ubåtstyrke:

*7. ubåtdivisjon Vidjajevo
*11. ubåtdivisjon (DPL) i Murmansk-150
*18. ubåtdivisjon (DPL) i Zapadnaja Litsa
*24. ubåtdivisjon  i Jagelnaja Guba
*31. ubåtdivisjon i Gadzjijevo
*14. antiskipsbrigade i Severomorsk
*161. ubåtbrigade i Poljarnyj 

Vern av baser og nærmeste farvann (OVR):

Kolaflotiljen

Militær ildstøtte på operasjonelt nivå.

*43. missilskipdivisjon i Severomorsk
*14. antiskipsbrigade i Severomorsk

Militær logistikk

*566. forsyningsskipsgruppe (otrjad) i Murmansk              :
*44. forsyningsskipsgruppe  i Severodvinsk 
*43. skipsskvadron for vern av indre havområder (OVR) i Severodvinsk     
*16. bygge- og reparasjonsverkstadsbrigade i Severodvinsk      
*8. forsyningsskipsgruppe  i Severodvinsk       
*339. bygge- og reparasjonsverkstadsbrigade for Ubåtar i Severodvinsk    

## Referanser


## Eksterne lenker
* 
* Nordflåten hos warfare.ru (engelsk)
Jackie Gleason

**John Herbert «Jackie» Gleason** (født 26. februar 1916, død 24. juni 1987) var en amerikansk skuespiller, komiker og musiker.

## Referanser


## Eksterne lenker

*
Melinae

* asiagrevling
* grevling
* japangrevling
* svinegrevling

**Melinae** (grevlinger) er en gruppe med rovpattedyr som tilhører mårfamilien (Mustelidae) og mangler norsk navn. Gruppa består av fire arter fordelt i to slekter, hvorav en art er vanlig i Skandinavia. Tidligere regnet man vanlig grevling som en eurasisk art, men nyere forskning har vist oss at det egentlig er snakk om tre arter; europeisk, asiatisk og japangrevling.

## Taksonomi
Noen regner med seks eller åtte underfamilier i mårdyrfamilien, andre kun to. I eldre inndelinger regnes gjerne kun to underfamilier, og i slike tilfeller tilhører slektene her underfamilien Mustelinae.

## Inndeling
Inndelingen følger Sato *et al.* (2004), Fulton & Strobeck (2006) og Law, Slater & Mehta (2018).

* Carnivora, rovpattedyr
** Mustelidae, mårdyrfamilien
*** **[[Melinae]]**
**** *[[Melinae|Arctonyx]]*, svinegrevlinger
***** *[[svinegrevling|A. collaris]]*, svinegrevling
**** *[[Melinae|Meles]]*, grevlinger
***** *[[grevling|M. meles]]*, grevling
***** *[[asiagrevling|M. leucurus]]*, asiagrevling
***** *[[japangrevling|M. anakuma]]*, japangrevling

## Referanser


'



## Eksterne lenker
*
Guloninae

* amerikamår
* fiskermår
* gulhalsmår
* nilgirimår
* japanmår
* jerv
* mår
* sobel
* husmår
* taira

**Guloninae** (ekte mårdyr) er en gruppe med rovpattedyr som tilhører mårfamilien (Mustelidae) og mangler norsk navn. Gruppa består av ti arter fordelt i fire slekter, hvorav to arter er vanlig i Fennoskandia.

## Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.

## Inndeling
Inndelingen følger Sato *et al.* (2004), Fulton & Strobeck (2006) og Law, Slater & Mehta (2018).

* rovpattedyr, (Carnivora)
** Mustelidae, mårfamilien
*** Guloninae
**** *[[Eira]]*
***** *[[Eira barbara]]*, (taira)
**** *[[Gulo]]*, (jerv) 
***** *[[Gulo gulo]]*, (jerv)
**** *[[Martes]]*, (ekte mår) 
***** *[[Martes americana]]*, (amerikamår)
****** *[[Martes americana atrata]]*, (Newfoundland skogsmår)
***** husmår *Martes foina*
***** *[[Martes gwatkinsii]]*, (nilgirimår)
***** *Martes martes*, (mår)
***** *[[Martes melampus]]*, (japanmår)
***** *[[Martes zibellina]]*, (sobel)
***** *[[Martes flavigula]]*, (gulhalsmår)
**** *[[Pekania]]*, (fiskermår)
***** *[[Pekania pennanti]]*, (fiskermår)

## Referanser




## Eksterne lenker
*
Daniel García

**Daniel García** er navnet til flere personer:

* Daniel García Córdova (født 1971), mexicansk kappgjenger
* Daniel García Lara (født 1971), spansk fotballspiller
* Daniel García González (født 1984), andorransk judoka
Adolf Heinrich Wilhelm Scholz

**Adolf Heinrich Wilhelm Scholz**, adlet i 1883 og deretter **von Scholz**, (født 1. november 1833 i Schweidnitz i det daværende Schlesien, død 20. mars 1924 på Schloss Seeheim ved Konstanz) var en tysk jurist og politiker. Han var den første leder av det føderale riksfinanskontoret (Reichschatzamt) i Det tyske keiserriket og senere prøyssisk finansminister.

Scholz studerte jus i Bonn og Berlin og tjenestegjorde deretter som dommer og regjeringsadvokat i ulike stillinger i Preussen.  Han overtok 1880 som leder av riksfinanskontoret med tittelen *Staatsekretär*. I 1882 etterfulgte han Karl Hermann Bitter som Preussens finansminister  og tjente i denne stillingen under keiserne Wilhelm I, Friedrich III og Wilhelm II til 1890. Som Preussens finansminister var han Bismarcks nærmeste rådgiver.

Adolf Scholz arbeidet som prøyssisk finansminister, sterkt for at indirekte skatter skulle erstattes av direkte skatter på personinntekt, men Bismarck satte seg imot dette. Scholz støttet likevel Bismarck i hans konflikt i 1890 med keiseren og måtte som følge av Bismarcks avgang, også selv gå av.

Scholz kjøpte i 1885 Seeheim-slottet ved Konstanz og utvidet det i historisk stil. Han var far til forfatteren Wilhelm von Scholz (1874–1969).

## Referanser

## Eksterne lenker
*
Eira (andre betydninger)

**Eira** har flere betydninger:

* Eira – ei elv i Nesset kommune i Møre og Romsdal
* Eira (Helsingfors) – en bydel i Helsingfors
* Eira (navn) – et kvinnenavn
* *[[Taira|Eira]]* – en slekt i mårfamilien
Brunskrubb

**Brunskrubb** (*Leccinum scabrum*) er en spiselig sopp i slekten skrubber. Brunskrubben danner sopprot med bjørketrær. Brunskrubben ble først vitenskapelig beskrevet i 1821, og både Jean Baptiste François Pierre Bulliard og Samuel Frederick Gray regnes som ansvarlige for å ha gitt brunskrubben sin vitenskapelige definisjon. 

## Kjennetegn
Det er en rørsopp, og har dermed et tykt svampaktig rørlag på undersiden av hatten. Selve hatten er gjerne 5 - 15 cm bred og konveks. I fuktig vær kan brunskrubben være svakt klebrig. Fargen varierer fra brun til gråbrun, men gamle sopper kan være delvis blågrønne. Rørlaget, altså det svampaktige laget under hatten, er først skittenhvitt, men går over til brungrått eller får brune flekker. 

Stilken er 8-15 centimeter høy og 1-3 cm. tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med brunsvarte skjell. Kjøttet til fruktlegemet er hvitt, og skifter ikke farge ved overskjæring, i motsetning til svartskrubb og svart ospeskrubb, som begge har rødlig eller grønnlig kjøtt. Brunskrubben har ingen markant lukt.

## Utbredelse
Brunskrubb kan finnes i hele Europa og Nord-Amerika. Den er også godt utbredt på New Zealand. I Norge er brunskrubb spredt over hele landet.

## Referanser




## Eksterne lenker
* 
*
Oxynoemacheilus araxensis

***Oxynoemacheilus araxensis*** er en fiskeart som finnes i det nordøstlige Tyrkia.

Denne smerlingen kan skilles fra *[[Oxynoemacheilus  brandtii]]* på at enden av halefinnen er nesten rett. Den ble opprinnelig beskrevet som en underart av *[[Oxynoemacheilus angorae]]*. Berg (1949) nevner at *Nemachilus angorae* er utbredt i nedslagsfeltet til øvre Araks. Bănărescu & Nalbant (1978) oppgir «Kandili Karassu, oberes Araxes-Becken, Osttürkei» som typelokalitet, men Karasu er ei bielv til Eufrat, ikke Araks. I 2012 ble arten funnet nær typelokaliteten, og Freyhof (2014) hevder derfor at den til tross for artsnavnet bare finnes i øvre Eufrat. *Nemachilus angorae alasanicus* og *Nemachilus bergi* fra Kura kan være synonymer for denne arten eller for *[[Oxynoemacheilus lenkoranensis]]*.

## Referanser


## Kilder
* 
* 
* 
* 
* 

## Eksterne lenker
*
Friidrett under Sommer-OL 1920 – Kappgang 3 km menn

**3&nbsp;km kappgang** for menn var en av øvelsene i friidrett under Sommer-OL 1920 i Antwerpen. Det var første og eneste gangen distansen var med på det olympiske programmet. (3&nbsp;km kappgang var en av øvelsene under Jubileumslekene 1906 i Athen). Tjueto deltakere fra tolv nasjoner deltok i øvelsen som ble avviklet 20. og 21. august 1920.

## Rekorder
Gjeldende rekorder før lekene i 1920

*Jubileumslekene 1906 i Athen

Donato Pavesi fra Italia satte ny olymisk rekord i første semifinalen med 13.46,8 minutes og i den andre semifinalen forbedret hans landsmann Ugo Frigerio rekorden til 13.40,2. I finalen forbedret Frigerio den olympipske rekorden til 13.14,2 og ettersom øvelsen ikke har stått på det olynpiske programmet er det fremdeles olympisk rekord.

## Resultat

### Semifinaler
Fredag 20. august

**Semifinale 1**

**Semifinale 2**

### Finale
Lørdag 21. august 1920

## Eksterne lenker
* Resultater og profilside  på sports-reference.com
Per Øystein Grimstad

**Per Øystein Grimstad** (født 7. januar 1934 i Sandnessjøen, død 22. juli 2021 i Oslo) var en norsk ingeniør og diplomat.

Han flyttet med familien til Trondheim og studerte til sivilingeniør i metallurgi fra NTH. Han tok så, via Fulbrightsystemet, en mastergrad i 1959 i metallurgi og økonomi fra et universitet i Minnesota, såvel som et årsstudium i 1970 i finans ved det sveitsiske Institut pour l'Etude des Methodes de Direction de l'Entreprise (IMEDE). 

I industrien arbeidet han som organisasjons- og administrasjonssjef i Norsk Jernverk i Mo i Rana. I tiden 1967-1969 arbeidet han for Den internasjonale arbeidsorganisasjonen (ILO) i Tanzania. Grimstad var assisterende direktør i A/S Securus Investeringsselskap fra 1970 til 1976, administrerende direktør i Norski A/S 1976-80, og fra 1980 til 1986 administrerende direktør for firmaet Norconsult i Oslo. 

Grimstad var statssekretær (Ap) i industridepartementet under næringsminister Finn Kristensen 1986-1988. Han ble etterfulgt av Jon Ivar Nålsund (1942–2003). Fra 1988 til 1996 var han direktør for Direktoratet for utviklingssamarbeid (Norad). 

Fra 1996 til 2000 var han Norges ambassadør til Sør-Afrika. Fra 1998 sideakkreditert til Windhoek i Namibia.  

Han var gift med den danskfødte sangeren Birgitte Grimstad 1958-1988.

## Referanser


## Eksterne lenker
*
Martin Mork

**Martin Mork** (født 20. mai 1933 i Kristiansund, død 19. mars 2017) var en norsk oseanograf.

Mork ble Professor i teoretisk oseanografi ved Universitetet i Bergen i 1972. Han ble i 1974 medlem av Det Norske Videnskaps-Akademi.

Martin Mork er spesielt kjent for sin forskning av kyststrømmene langs Norge.

## Referanser
Lontra (andre betydninger)

**Lontra** har flere betydninger.

* *[[otere|Lontra]]*, ei slekt med amerikanske elveotere i mårfamilien
* Lontra, en kommune i delstaten Minas Gerais i sørøstregionen av Brasil
Liste over olympiske medaljevinnere i svømming (menn)

__TOC__
Dette er en den komplette listen over olympiske medaljevinnere i svømming for herrer, fra 2000 til 2012
Se også *[[liste over olympiske medaljevinnere i svømming 1896-1996 (herrer)]]*, *[[liste over olympiske medaljevinnere i svømming (damer)]]*, *[[svømming under sommer-OL]]* og *[[olympiske gullvinnere]]*

## Nåværende øvelser
### 50 meter [[frisvømming|fri]]

### 100 meter fri

### 200 meter fri

### 400 meter fri

### 1500 meter fri

### 100 meter [[ryggsvømming|rygg]]

### 200 meter rygg

### 100 meter [[brystsvømming|bryst]]

### 200 meter bryst

### 100 meter  [[butterfly]]

### 200 meter butterfly

### 200 meter individuell [[Medley svømming|medley]]

### 400 meter individuell medley

### 4×100 meter fri stafett

***Merknad:** Siden 1992 har svømmere som kun svømte i de innledende heatene også fått medaljer.

### 4×200 meter fri stafett

***Merknad:** Siden 1992 har svømmere som kun svømte i de innledende heatene også fått medaljer.

### 4×100 meter medley stafett

***Merknad:** Siden 1992 har svømmere som kun svømte i de innledende heatene også fått medaljer.

### 10 km maraton

## Utgåtte øvelser
### 50 [[yard]] fri

### 100 meter for sjømenn

### 100 yard fri

### 220 yard fri

### 440 yard fri

### 500 meter fri

### 880 yard fri

### 1000 meter fri

### 1200 metr fri

### 1 [[Engelsk mil|mile]] fri

### 4000 meter fri

### 100 yard rygg

### 400 meter rygg

### 440 yard bryst

### 200 meter lag

### 4×50 yard fri stafett

### 200 meter hinderløp

### Undervannssvømming

## All-time medaljetabell for herrer 1896-2012

## Kilder
*International Olympic Committee results database
*Wallechinsky, David (2000). *The complete book of the Summer Olympics &ndash; Sydney 2000 edition*. New York: Overlook Press. ISBN 1-58567-033-2.
Kids in Jazz

**Kids in Jazz** er en internasjonal jazzfestival der barn opptrer. Festivalen arrangeres i Oslo i august hvert år, med konserter på Nasjonal jazzscene, Barnekunstmuseet, Caféteatret m.fl.

## Historikk
Kids in Jazz ble etablert våren 2012 gjennom et samarbeid mellom Improbasen, Sapporo Junior Jazzschool, Nasjonal jazzscene, Oslo Jazzfestival, og Barnas Jazzhus. I 2013 kom flere land til, bl.a Østerrike, Ukraina og Japan.

I forbindelse Kids in Jazz 2014 ble det innledet et samarbeid med JazzDanmark og Svensk Jazz som er søsterorganisasjonene til Norsk Jazzforum. Det ble arrangert en rekke konserter med unge utøvere fra Norge, Sverige, Danmark, Sveits, Østerrike og Japan. Faglig ansvarlig for Kids in Jazz er Odd André Elveland som i 2014 mottok Ella-prisen for sitt arbeid med barn og jazz.

## Referanser




## Eksterne lenker
*
Mjøsaksjonen

**Mjøsaksjonen** var en miljøaksjon som pågikk i perioden 1973 til 1982 for å redusere forurensning i Mjøsa og sikre en trygg og bærekraftig drikkevannsforsyning til områdene rundt. De viktigste tiltakene var å bygge kommunale renseanlegg, erstatte eldre og defekte kloakkrørsystemer, forby fosfatholdige kjemikalier, hindre direkte utslipp fra prosess- og næringsmiddelindustri samt hindre gjødselavrenning fra landbruket.

## Bakgrunn
Vannvernloven fra 1970, som var forløperen til forurensningsloven fra 1983, markerte et vendepunkt for miljøpolitikken og bidro til økt oppmerksomhet om eksisterende utslipp og sterkt forurensede områder for å tilfredsstille nye krav. I det nasjonale handlingsprogrammet som ble presentert i 1975, kom det forutsetninger om at oppryddingsarbeider knyttet opp mot industrien skulle være ferdig avsluttet i 1984. Mjøsa hadde allerede siden 1960-tallet vært sterkt forurenset både fra industri, landbruk og husholdninger, og en rapport utarbeidet av NIVA i 1973 kom med dystre konklusjoner om Mjøsas tilstand og fremtidige utsikter om ikke situasjonen ville snu.

## Tiltak
Gjennom St.prp. nr. 119 (1973–1974) ble mulige forurensningskilder omtalt i et aksjonsprogram som skulle gjelde for perioden 1974 til 1977. Et av de viktigste tiltakene i dette programmet var å etablere en tilskuddsordning for kommunale renseanlegg. Staten bidro med 60 millioner kroner til bygging av renseanlegg, i det som senere har blitt kalt «den lille Mjøsaksjonen». Da algeoppblomstringen i Mjøsa tiltok som følge av økt forurensning under sensommeren i 1976, ble Mjøsaksjonen trappet opp, samtidig som varigheten av denne ble flyttet til 1980. St.prp. nr. 89 (1976–1977), som siden ble kalt «den store Mjøsaksjonen», gikk fra 1977 til 1982, hvor det ble brukt rundt 1,4 milliarder kroner i ulike tiltak rettet mot forurensning fra boligområder.

## Referanser


## Eksterne lenker
* Miljostatus.no – Statusrapport Aksjon Mjøsa (Av Miljøverndepartementet, våren 1979)
* Svanemerket.no – Mjøsas algerike historie (Publisert 21. september 2012)
*Miljøstatus i Norge: Forurensning og støy
*Miljøstatus i Norge: Advarsel mot fisk og sjømat
*Miljøstatus i Norge: Ferskvann
Béla Király

**Béla Király**, på ungarsk **Király Béla**, (født 14. april 1912, død 4. juli 2009) var en ungarsk offiser, professor og politiker. Under andre verdenskrig var kaptein i den ungarske hæren, han overga seg til Den røde armé og ble sendt som krigsfange til Sibir. Under oppstanden i Ungarn i 1956 ledet han nasjonalgarden mot den sovjetiske invasjonen. Han rømte til Østerrike og senere USA, og ble i Ungarn dømt til døden in absentia. I USA tok han doktorgraden i historie og arbeidet ved Brooklyn College. I 1989 kom han tilbake til Ungarn og ble innvalgt i nasjonalforsamlingen året etter. Király var æresvakt da Imre Nagy og andre henrettede politikere fra 1956 ble gravlagt på nytt sommeren 1989.

## Verk
* 
*  distributed by Columbia University Press
## Referanser


## Eksterne lenker
* Béla Király - Yad Vashem
Oxynoemacheilus tigris

***Oxynoemacheilus tigris*** er en fiskeart.

Denne smerlingen er bare kjent fra nedslagsfeltet til elva Queiq i Syria og Tyrkia. Der lever den i bekker med grus- eller mudderbunn. Queiq har nesten tørket ut på grunn av kunstvanning og klimaendringer, og arten er utdødd i Syria.

Arten var tidligere kjent som *Noemacheilus tigris*. Noen forskere plasserer denne arten i slekten *[[Paracobitis]]*, som *Paracobitis tigris*. Eldre litteratur oppgir antakelig feilaktig at *N. tigris* forekommer i Eufrat og Tigris. *[[Oxynoemacheilus cyri]]* fra øvre Kura og *[[Oxynoemacheilus seyhanensis]]* fra Seyhan ble tidligere regnet som underarter av *N. tigris*.

## Referanser


## Kilder
* 
* 
* 

## Eksterne lenker
*
Hans Christiansen

**Hans Christiansen** er navnet til flere personer:

* Hans Lemvig Christiansen, norsk restauranteier
* Hans Christiansen (kunstmaler), tysk kunstmaler
* Hans Fredinand Christiansen (f. 1867), norsk OL-seiler
Oxynoemacheilus hamwii

***Oxynoemacheilus hamwii*** er en fiskeart.

Denne smerlingen er bare kjent fra tre småelver som renner til Afrin Çayı i den nordlige delen av nedslagsfeltet til Orontes i Syria og Tyrkia. Der lever den i bekker med grus- eller mudderbunn. Arten er sterkt truet på grunn av forurensning og kunstvanning. Befolkningsvekst og klimaendringer kan føre til at bekkene tørker inn.

## Referanser


## Kilder
* 
* 
* 

## Eksterne lenker
*
Rekecocktail

**Rekecocktail** er en skalldyrrett som gjerne serveres som en forrett som består av reker, dressing (ofte krydret Thousand Island eller lignende varianter) og eventuelt tilbehør. Den serveres kald, som oftest i champagne- eller cocktailglass.

På engelsk er rekecocktailen («prawn-» eller «shrimp cocktail») omtalt fra 1930-tallet. På norsk har uttrykket i alle fall vært i bruk siden like etter andre verdenskrig. På slutten av 1960-tallet ble rekecocktailen fremhevet av Ingrid Espelid Hovig og Fjernsynskjøkkenet, og årene som fulgte var den svært populær i Norge.

Typisk tilbehør i rekecocktail er kinakål eller isbergsalat og eventuelt også andre grønnsaker.

## Referanser
Friidrett under Sommer-OL 1920 – Kappgang 10 km menn

**Kappgang 10 kilometer** for menn var en av øvelsene i friidrett under Sommer-OL 1920 i Antwerpen. Det var andre gangen distansen var med på det olympiske programmet, første gangen var under OL 1912 i Stockholm. Tjuetre deltakere fra tretten nasjoner deltok på øvelsen som ble avviklet 17. og 18. august 1920.

## Rekorder
Gjeldende rekorder før lekene i 1920

## Resultat
### Semifinaler
Tisdag 17. august 1920

**Semifinale 1**

Første semifinalen var en runde for kort, distansen som ble gått var derfor bare 9600 meter.

**Semifinale 2**

### Finale
Onsdag 18. august 1920

## Eksterne lenker
* Resultater og profilside  på sports-reference.com
Tronfjellet

**Tronfjellet** er en ås i Østmarka, sørvest for Losby gods, i Lørenskog kommune i Akershus. Det har en høyde på 359,9 meter over havet.

## Referanser
Molotsjnyi-limanen

**Molotsjnyjestuaret** eller **Molotsjnyj-limanen** (ukrainsk Молочний лиман) er et estuar i Molotsjna, ved nordvestkysten av Azovhavet. Estuaret er 32 km lang, 8 km bredt og i snitt tre meter dyp. Det dekker et område på 168&nbsp;km2

Det har samband til Azovhavet via en kunstig kanal. 

## Referanser


## Eksterne lenker
* Кисла доля Молочного лиману
* https://web.archive.org/web/20071023213204/http://ecoproblem.org.ua/index.php?option=com_content&task=view&id=205&Itemid=2 Екологія мовою серця громадськості&nbsp;— На Молочному лимані ситуація не є задовільною
Molotsjna

**Molotsjna** (ukrainsk Молочна, russisk Моло́чная, *Molotsjnaja*) er en elv i Zaporizjzja oblast i Sør-Ukraina. Navnet på elven betyr «melkeaktig». Elven er knyttet til den germanske mennonitt-kulturen. 

I antikken ble elven kalt **Gerrhus**  eller **Gerros** (gammelgresk Γέρρος).

Den munner ut i Molotsjnyi-limanen i Azovhavet. Elven er 197&nbsp;km lang og drenerer et område på 3&nbsp;450&nbsp;km². På en tidligere øy i elven ligger den arkeologiske byen Kamyana Mohyla.

## Eksterne lenker
*
Araks

**Araks** eller **Aras** () er ei stor elv i Transkaukasia og Det armenske høyland. Den er 1072&nbsp;km lang og har et nedslagsfelt på 102&nbsp;000&nbsp;km².

Kilden ligger sør for Erzurum i Tyrkia. Herfra renner den østover til grensen mot Armenia, der den snur mot sørøst og først danner grensen mellom Armenia og Tyrkia. Så utgjør den grensen mellom den aserbajdsjanske enklaven Nakhitsjevan og Iran og deretter mellom Armenia og Iran. Deretter snur Araks mot nordøst og danner grensen mellom Iran og Aserbajdsjan. Ved İmişli renner den inn i Aserbajdsjan og munner til slutt ut i Kura.

I antikken het denne elva Araxes.

## Referanser


## Eksterne lenker
*
Molotsjansk

**Molotsjansk** (ukrainsk: Молочанськ) er en by i Zaporizjzjia oblast i Ukraina. Den ligger ved elven Molotsjna. Byen har omkring 7000 innbyggere (2011). 

Molotsjansk ble grunnlagt i 1803 av mennonittiske nybyggere som kom tilflyttende fra Vestpreussen, og som kalte byen *Halbstadt*. 

## Referanser


## Eksterne lenker
*
Norsk kontinentalsokkel

**Norsk kontinentalsokkel** er den undersjøiske forlengelsen av landmassen utenfor Norge i Skagerrak, Nordsjøen, Norskehavet, Barentshavet og Polhavet. Kontinentalsokkelen strekker seg ut til de store havdyp og den norske stat har rett til å utnytte ressursene i og på havbunnen. Det er et relativt grunt og flatt område som går ut til egga der det er brattere helling (kontinentalskråningen) mot de store havdypene. Den norske kontinentalsokkelen varierer fra nesten ingenting utenfor Tromsø til flere hundre kilometer utenfor Nordland og Finnmark. Havet over kontinentalsokkelen er det mest fruktbare med de viktigste fiskeartenes gyteområder og de rikeste fiskeområdene. Geologisk regnes sokkelen til landjorden. Den grunneste delen av sokkelen har til tider vært tørrlagt da store mengder vann var bundet is på land i istiden. Steinaldermenneskene streifet på slettelandskapet mellom Norge og Storbritannia. Flere tusen meter tykke sedimentære bergarter på sokkelen skriver seg fra karbontiden og senere, og i disse tykke lagene har organisk materiale fra dyr og planter blitt omdannet til olje og gass.

Juridisk regnes den norske kontinentalsokkelen fra territorialgrensen ved 12 nautiske mil fra land og ut til yttergrensen for sokkelen eller avgrensningslinjen som er avtalt med annen stat. Ut til 200 nautiske mil overlapper kontinentalsokkelen og den økonomiske sonen.

Norsk jurisdiksjon over sokkelen utenfor 200 nautiske mil hviler på godkjennelse fra FNs kontinentalsokkelkommisjon. Det norske kravet på utvidet sokkel ble opprinnelig godkjent i 2009. Da ble  kvadratkilometer utenfor den økonomiske sonen lagt til den norske kontinentalsokkelen i Norskehavet, Barentshavet og Polhavet.

Barentshavet er relativt grunt og danner en kontinentalsokkel mellom hovedlandet og Svalbard. Ved Senja og utenfor Møre og Romsdal er sokkelen relativt smal og den er særlig bred ved Helgeland der områder på mindre enn 400 meters dyp strekker seg 150&nbsp;km fra land. Hele Nordsjøen inngår i kontinentalsokkelen.

## I statistikk
Statistisk sentralbyrå opererer med spesialkode nummer 23 for området.

## Referanser
Oxynoemacheilus namiri

***Oxynoemacheilus namiri*** er en fiskeart.

Denne smerlingen er kjent fra nedslagsfeltet til elva Orontes i Syria, Tyrkia og Libanon. Den finnes ikke i bielvene Afrin Çayı og Karasu. Arten lever i bekker med grus- eller mudderbunn.

## Kilder
* 
* 
* 
* 

## Eksterne lenker
*
Brakkebaroner

**Brakkebaroner** var en folkelig betegnelse på norske forretningsfolk som stod for bygging av anlegg for den tyske okkupasjonsmakten under andre verdenskrig.

Etter angrepet på Norge i 1940 var det i flere år gode tider i bygge- og anleggsbransjen og i trelastindustrien, og i perioden 1940-42 ble omsetningen i disse bransjene fordoblet. Også luftfart-, jernbane- og veinett ble bygget ut på oppdrag fra tyske militære myndigheter, og mellom  og  nordmenn arbeidet for brakkebaronene. Oppsvinget i disse bransjene var faktisk den viktigste grunnen til at massearbeidsløsheten fra 1920- og 1930-tallet forsvant.

I landssvikoppgjøret etter krigen ble omtrent  nordmenn etterforsket for økonomisk landssvik, og omtrent 20 % av disse ble straffet. Dette var et lavt antall sammenlignet med de som ble straffet for ideologisk landssvik (medlemskap i N.S. o.l.), og brakkebaronene ble alt i alt relativt mildt behandlet i rettsvesenet. Totalt ble 3355 personer straffet som krigsprofitører, av disse fikk 777 fengselsstraff eller tvangsarbeid, mens omtrent to tredjedeler slapp unna med bøter.

## Referanser
Hamadou Djibo Issaka

**Hamadou Djibo Issaka** (født 3. juli 1977) er en nigersk roer som spesialiserer seg i singlesculler. Under Sommer-OL 2012 i London representerte han landet sitt, der han ble nummer 33. 

## Referanser


## Eksterne lenker
*